# SIANGINN KAI LE TTHIAL TIMHTUAHNAK CAAH TUAHDING A TTHAMI PAWL

1. Na fa nih a kainak ding sianginn thar aa ziaknak lai va leng uh. A sianginn kal le ttinnak lam a hngalhnak lai va cawng uh.
2. Sianginn a dih in na fa don naa timh ahcun don caan le donnak hmun kha ichim cia uh. Na herh sualah sianginn cheukhat nih sianginn dih hnu ngakchia zohkhenhnak an tuah.
3. Sianginn kong chimhnak tehna ah va kal law na fa zong kha sianginn kong chimhnak le timhtuahnak tehna kal ding in forhfial.
4. Sianginn nih nan holh a thiammi ca cawnnak bawmtu saya/mah (Multicultural Educational Aide (MEA)) an ngei ma ti zong hal hna.
5. Na herh ahcun a lak holhlehpiak ding in na fa sianginn kha chim hna. Thil cheukhat tuahnak ah hman khawh a si.
6. Sianginn nih a herh tikah an in chawnh khawhnak lai na phone nambar pe hna. Sianginn phone nambar zong kha hngal.
7. Na fa cawnding mi le a caan ttialnak (timetable) kha laa law na fa nih zei khan le cawnding dah a ngeih timi na hngalh lai. Na fa a hnutding asiloah a bauding a si ahcun sianginn chim hna.
8. Na fa nih damlonak asiloah ahleice in bawmhnak a herhmi a um ahcun sianginn kha chim hna. Thinphannak pakhatkhat na ngeih zongah sianginn kha chim hna..
9. Sianginn thawk hlanah na fa caah sianginn uniform cawk piak. Sianginn cheukhat nih hmanciami uniform pawl zong an zuar.
10. A herhmi cauk le thilri pawl zong cawk piak – a herhmi cawkding cazin le zeitindah cah a si timi zong sianginn hal hna..
11. Na fa nih a ngeihmi le thilri pawl ahkhan a min ttial piak dih, bianaah an thilpuan le thilri pawl.
12. Sianginn nih siangakchia pawl kha kutken computer (laptop) asiloah iPad ngei ding in an fial khawh hna. Zeibantuk phundah na fa caah a herh timi kha sianginn hal hna.
13. Ngandamnak caah a tthami rawl funpiak hna. Sianginn ah eidin dawr a um ma ti zong hal hna.
14. A bu in inn-ca tuahnak (homework club) asiloah sianginn lengah tuahmi cawlcanghnak tehna ah na fa itelding in forhfial.
15. Tangka lei bawmh na herh ahcun sianginn ca a dihmi bawmhnak halding ah na fa sianginn kha pehtlaihnak tuah.

Tamdeuh hngalh na duh ahcun **www.education.vic.gov.au/parents/going-to-school** ah zoh.